Louis Antoine Henri de Bourbon-Condé Enghien
Store norske leksikon,Historie,Verdens historie og samtidshistorie,Europa,Frankrikes historie
Louis Antoine Henri de Bourbon-Condé Enghien var en fransk prins fra huset Bourbon. Han emigrerte til Tyskland i 1789, under den franske revolusjon, og deltok i krigene mot Frankrike (revolusjonskrigene) inntil 1801. Han var siden bosatt i Baden.
Napoleon hadde mistanke om at Enghien stod i forbindelse med monarkistene, og lot ham i strid med folkeretten arrestere og føre over grensen til Frankrike. Han hadde ikke hatt noe med sammensvergelsen å gjøre, men ble dømt til døden av en krigsrett og skutt.Napoleon ville ved dette justismordet vise at det var en uoverstigelig kløft mellom ham og bourbonene. Henrettelsen vakte et mer uforsonlig hat mot Napoleon enn noen annen av hans gjerninger. Les mer i Store norske leksikon Bourbon den franske revolusjon napoleonstiden